***PLANUL NAȚIONAL DE REDRESARE ȘI REZILIENȚĂ***

***GHID DE CONTRACTARE***

***PIIEC - PARTICIPANȚI DIRECȚI***

***COMPONENTA C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE***

***INVESTIȚIA I4. PROIECTE TRANSFRONTALIERE ȘI MULTINAȚIONALE – PROCESOARE CU CONSUM REDUS DE ENERGIE ȘI CIPURI SEMICONDUCTOARE***

**Cuprins**

[**1.** **Scopul ghidului** 4](#_Toc143178261)

[**2.** **Planul Național de Redresare și Reziliență** 4](#_Toc143178262)

[**3.** **Proiect important de interes economic european - PIIEC** 5](#_Toc143178263)

[**4.** **Particularitățile Investiției 4. Componenta 9.** 6](#_Toc143178264)

[**5.** **Buget; beneficiari; indicatori** 7](#_Toc143178265)

[**6.** **Contractarea proiectului** 8](#_Toc143178266)

[**6.1** **Procesul de contractare** 8](#_Toc143178267)

[**6.2** **Cadrul legal al contractării proiectelor participanților direcți la PIIEC** 9](#_Toc143178268)

[**6.3** **Depunerea și verificarea cererilor de finanțare și a anexelor** 10](#_Toc143178269)

[**6.3.1** **Eligibilitatea cheltuielilor** 11](#_Toc143178270)

[**6.3.2** **Principiul ”a nu prejudicia în mod semnificativ” - DNSH** 11](#_Toc143178271)

[**6.3.3** **Evitarea conflictului de interese și a dublei finanțări** 12](#_Toc143178272)

[**6.3.4** **Asigurarea vizibilității fondurilor din partea Uniunii Europene** 13](#_Toc143178273)

[**6.4 Aprobarea proiectelor** 13](#_Toc143178274)

[**6.5 Depunerea contestațiilor** 15](#_Toc143178275)

[**6.6 Depunerea documentelor pentru contractare** 15](#_Toc143178276)

[**6.7 Semnarea contractului de finanțare** 16](#_Toc143178277)

[**6.8 Implementarea contractelor de finanțare; Sustenabilitatea proiectului** 16](#_Toc143178278)

[**6.8.1 Monitorizarea tehnică** 17](#_Toc143178279)

[**6.8.2 Monitorizarea financiară** 17](#_Toc143178280)

[**6.8.3 Transferul sumelor** 18](#_Toc143178281)

[**7. Finalizarea unui contract de finanțare** 18](#_Toc143178282)

[**8.** **Lista anexe** 19](#_Toc143178283)

**ABREVIERI**

C9. – Componenta 9 – Suport pentru sectorul privat, cercetare, dezvoltare, inovare

I4. – Investiția 4 – Proiecte transfrontaliere și multinaționale – procesoare cu consum redus de energie și cipuri semiconductoare

CE - Comisia Europeană

CID - Decizia de punere în aplicare a Consiliului din data de 03 noiembrie 2021

DGIPNRRIF - Direcția Generală Implementare PNRR și Instrumente Financiare

DNSH - do not significat harm - principiul „de a nu prejudicia în mod semnificativ”

MRR - Mecanismul de Redresare și Reziliență

MIPE – Ministerul Investițiilor și Proiectelor Europene

MEAT – Ministerul Economiei, Antreprenoriatului și Turismului

PIIEC - proiect important de interes european comun

PD – participant direct la PIIEC

PNRR - Planul Național de Redresare și Reziliență

# **Scopul ghidului**

Prezentul ghid se adresează participanților direcți la PIIEC ale căror proiecte au fost notificate Comisiei Europene pentru a primi ajutor de stat și au fost selectate în conformitate cu Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european în domeniul microelectronicii și al tehnologiilor comunicațiilor, finanțate prin Investiția 4 – Proiecte transfrontaliere și multinaționale – procesoare cu consum redus de energie și cipuri semiconductoare, Componenta 9 – Suport pentru sectorul privat, cercetare, dezvoltare, inovare din cadrul PNRR prezentate la pct. 2.1 al prezentului ghid.

Ghidul a fost elaborat de MIPE în colaborare cu MEAT. MIPE îndeplinește rolul de coordonator de reforme și/sau investiții, desemnat să asigure îndeplinirea țintelor/jaloanelor din CID pentru Investiția 4. Componenta 9 iar MEAT îndeplinește rolul de agenție de implementare desemnată să asigure implementarea proiectelor aferente Investiția 4. Componenta 9 finanțate prin Mecanismul de redresare şi reziliență.

Scopul acestui ghid este de a facilita înțelegerea unitară a procesului de contractare a proiectelor aferente I4 finanțate prin Planul Național de Redresare și Reziliență, de a familiariza solicitanții cu cerințele, regulile și recomandările de bază pentru semnarea și/sau modificarea contractului de finanțare.

# **Planul Național de Redresare și Reziliență**

Planul Național de Redresare și Reziliență al României (PNRR) reprezintă documentul strategic al României care fundamentează prioritățile de reformă și domeniile de investiții pentru aplicarea Mecanismului de Redresare și Reziliență (MRR) la nivel național, fiind elaborat în conformitate cu prevederile Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare şi reziliență.

În urma evaluării PNRR pe baza criteriilor prevăzute la articolul 19 alineatul (3) din Regulamentul (UE) 2021/241, Comisia Europeană (CE) a aprobat prin Decizia de punere în aplicare a Consiliului din data de 03 noiembrie 2021 (CID) reformele și proiectele de investiții, măsurile și calendarul de monitorizare și implementare a planului de redresare și reziliență, inclusiv jaloanele și țintele relevante și jaloanele și țintele suplimentare aferente plății împrumutului, indicatorii relevanți referitori la atingerea jaloanelor și a țintelor preconizate, precum și măsurile de asigurare a accesului deplin al Comisiei la datele subiacente relevante.

Obiectivul Componentei 9 îl reprezintă crearea unui mediu sustenabil, predictiv și simplificat pentru derularea activității mediului de afaceri, creșterea accesului la finanțare, prin dezvoltarea de instrumente adaptate nevoilor întreprinderilor, cu accent inclusiv pe contribuția la schimbările climatice și tranziția digitală, creșterea capacității de inovare a sistemului CDI pentru crearea de sinergii cercetare – mediu de afaceri, precum și dezvoltarea premiselor necesare pentru reformarea sustenabilă a companiilor de stat.

Reformele și investițiile vor contribui la abordarea recomandărilor specifice adresate României în 2019 și 2020 cu privire la necesitatea de a îmbunătăți calitatea și previzibilitatea procesului decizional (recomandarea specifică țării 5, 2019) și la avansarea proiectelor de investiții publice mature care promovează competitivitatea economiei, cum ar fi sprijinirea activităților de cercetare și dezvoltare și integrarea furnizorilor locali în lanțurile valorice strategice ale UE (recomandarea specifică țării 3, 2020).

Se preconizează că nicio măsură din cadrul acestei componente nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852, ținând seama de descrierea măsurilor și a etapelor de atenuare prevăzute în planul de redresare și reziliență în conformitate cu Orientările tehnice privind aplicarea principiului de „a nu prejudicia în mod semnificativ” („Orientările tehnice DNSH”) (2021/C58/01).

Obiectivul investiției 4 este de a sprijini dezvoltarea domeniului microelectronicii în România, abordând una dintre provocările existente la nivelul UE și sprijinind tranziția digitală. Investiția constă în acțiuni care vizează: i) structurarea și dezvoltarea competențelor de concepție, fabricație și aplicare a componentelor și sistemelor microelectronice într-un ecosistem național coerent; ii) securizarea proprietății intelectuale și accelerarea aplicării tehnologiilor avansate în domenii esențiale ale economiei naționale cum sunt industria automobilului, sănătatea sau agricultura de precizie, spațiul, apărarea, sectorul aeronautic; iii) coordonarea cu capabilitățile și nevoile de la nivel european, inclusiv prin participarea sau asocierea a cel puțin zece membri ai ecosistemului național la un proiect multinațional, prevăzut a fi implementat în principal ca proiect important de interes european comun.

# **Proiect important de interes economic european - PIIEC**

PIIEC este un instrument strategic cheie în ceea ce privește implementarea Strategiei industriale a Uniunii Europene. Un PIIEC reunește cunoștințele, expertiza, resursele financiare și actorii economici din întreaga Uniune, pentru a depăși eșecurile importante ale pieței sau sistemice și provocările societale care altfel nu ar putea fi abordate. PIIEC este un consorțiu european la scară largă în lanțul valoric strategic, în cadrul căruia sunt implementate proiecte ale întreprinderilor strâns conectate. PIIEC prezintă proiecte cu un accent dedicat cercetării și dezvoltării, precum și o primă utilizare industrială (PUI).

Un PIIEC necesită aprobarea Comisiei Europene în temeiul reglementărilor privind ajutorul de stat. Întreprinderile și statele membre în cadrul unui proces de notificare dedicat trebuie să demonstreze că PIIEC urmărește un interes european primordial și că proiectele nu ar fi realizate numai în condițiile pieței. Cu aprobarea acestora, Comisia Europeană se asigură că toate statele membre ale UE pot beneficia, că nu există o denaturare disproporționată a concurenței și că întreprinderile, respectiv proiectele acestora respectă criteriile PIIEC, astfel cum sunt stabilite în Comunicarea PIIEC - Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun (2021/C 528/02).

PIIEC privind microelectronică a fost aprobat inițial în decembrie 2018. PIIEC permite țărilor participante să susțină proiecte de cooperare transnațională cu sinergii majore în microelectronică – menținând și extinzând astfel competențele europene în acest domeniu. De asemenea, se asigură că întregul lanț valoric al microelectronicii este disponibil în mod fiabil întreprinderilor locale.

În acest context, România este unul dintre cele 18 state membre semnatare ale Declarației comune privind inițiativa europeană pentru procesoare și semiconductori, document adoptat la data de 7 decembrie 2020.

La nivel național, obiectivele PIIEC sunt:

a) structurarea și dezvoltarea competențelor de concepție, fabricație și aplicare a componentelor și sistemelor microelectronice într-un ecosistem național coerent. Incluse sunt marile întreprinderi și întreprinderile mici și mijlocii, cercetarea instituțională, cercetarea academică și sistemul educațional la toate nivelele;

b) securizarea proprietății intelectuale și accelerarea aplicării tehnologiilor avansate în domenii esențiale ale economiei naționale cum sunt industria auto, sănătatea sau agricultura de precizie, spațiu, apărare, aero-nautică etc;

c) coordonare cu capabilitățile și necesitățile existente la nivel european inclusiv prin participarea a cel puțin 10 membri ai ecosistemului național la un proiect multinațional de interes comun european.

Prin implementarea PIIEC se creează soluții de conectivitate care să permită transformarea digitală în domeniul microelectronicii prin promovarea celor mai eficiente sisteme electronice din punct de vedere energetic și de infrastructuri de producție operative. Totodată, se asigură standarde europene în domeniul securității datelor și ciberneticii la fiecare nivel al lanțului valoric al microelectronicii, în special în domeniul comunicațiilor.

Alte beneficii urmărite de implementarea PIIEC sunt contracararea eșecului de piață și consolidarea lanțurilor valorice europene ale microelectronicii și a tehnologiilor de comunicare, precum și creșterea semnificativă a amprentei producției de microelectronice pentru produse inovatoare atât în România cât și la nivelul Uniunii Europene.

Ajutoarele de stat individuale se acordă participanților direcți la PIIEC care au depus proiecte în cadrul apelului lansat pentru PIIEC de către Ministerul Economiei, Antreprenoriatului și Turismului și care au fost evaluate și selectate pentru finanțare de către Comisia Europeană prin comunicarea Deciziei C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor și se finanțează în baza ordinului comun MIPE/MEAT nr....... .

Totodată, întreprinderile selectate, care au depus proiecte în cadrul PIIEC, au avut obligația depunerii de aplicații în cadrul apelurilor de proiecte ale Întreprinderii Comune Tehnologii Digitale Esențiale (KDT JU).

# **Particularitățile Investiției 4. Componenta 9.**

Investiția 4. Componenta 9 din cadrul PNRR prezintă o serie de particularități prin raportare la alte investiții aferente ale planului, după cum urmează:

* Proiectele propuse pentru finanțare prin PNRR, aferente Investiției 4. Componenta 9, au fost preselectate de către MEAT în baza unui set de criterii care au fost stabilite de către Comisia Europeană, cuprinse în Comunicarea Comisiei - 2021/C 528/02 - Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun. Preselecția a fost realizată de către MEAT în baza unei metodologii de preselecție, proiectele preselectate fiind ulterior transmise Comisiei Europene în vederea evaluării acestora.
* Urmare a procesului de evaluare a proiectelor preselectate transmise de MEAT, Comisia Europeană a selectat 3 (trei) proiecte care să facă parte din PIIEC, eligibile pentru a primi ajutor de stat individual. Finanțarea ajutorului este asigurată prin Investiția 4. Componenta 9 din PNRR.
* În baza selecției realizate de Comisia Europeană, în data de 20 aprilie 2023 MIPE a notificat Comisiei Europene ajutoarele de stat individuale pentru cele 3 (trei) proiecte selectate, notificare aprobată prin comunicarea Deciziei C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor.
* Având în vedere că aceste proiecte au fost evaluate și selectate de către Comisia Europeană, procesul de contractare a proiectelor a fost simplificat în consecință, nefiind necesară parcurgerea unei etape de evaluare propriu-zisă a cererilor de finanțare la fel ca în cadrul proiectelor din cadrul altor apeluri aferente programelor operaționale sau PNRR.

# **Buget; beneficiari; indicatori**

Bugetul total aferent Investiției 4. Proiecte transfrontaliere şi multinaţionale - Procesoare cu consum redus de energie şi cipuri semiconductoare, finanţate prin Mecanismul de redresare şi rezilienţă, Componenta 9 este de 500 milioane euro.

În conformitate cu Decizia C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor, Comisia Europeană a selectat 3 (trei) întreprinderi care să aibă calitatea de participanți direcți, ale căror propuneri de proiecte să facă parte din PIIEC și care vor beneficia de ajutor de stat din PNRR, după cum urmează:

|  |  |  |
| --- | --- | --- |
| **Denumire proiect** | **Întreprindere** | **Valoarea maximă a ajutorului de stat individual**  **(milioane euro)** |
| EuroDrives | Robert Bosch SRL | 34,31 |
| Automotive Systems Smart Energy-efficient Transducers – Innovation across value Chain  (ASSET-IxC ) | Continental Automotive Romania SRL | 74,8 |
| Senthicom | NXP Semiconductors Romania SRL | 86,52 |
| **TOTAL** |  | **195,63** |

Ajutoarele de stat individuale se acordă în lei, la cursul de schimb InforEuro valabil la data acordării ajutoarelor de stat, respectiv data semnării contractelor de finanțare.

Indicatorii de proiect sunt stabiliți în concordanță cu obiectivele asumate prin PNRR și privesc acțiunile care vizează îndeplinirea acestora în cadrul PIIEC.

|  |  |  |  |
| --- | --- | --- | --- |
| **Nr. crt.** | **Denumire indicator** | Unitate de măsură | Valoarea țintă |
| **Indicator prestabilit de realizare:** | | | |
|  | Întreprinderi care participă în mod direct la un proiect important de interes european comun | Număr |  |
| **Indicator suplimentar de realizare:** | | | |
| **2.** | Colaborarea cu cel puțin un participant indirect în cadrul proiectului PIIEC | Număr |  |
| **Indicatori prestabiliți de rezultat:** | | | |
| **3.** | Activități de diseminare a rezultatelor activităților de CDI și PUI obținute în cadrul proiectului PIIEC către:   * Organizații de cercetare și diseminare a cunoștințelor * Întreprinderi active în domenii esențiale ale economiei: industria auto, sănătate, agricultură de precizie, spațiu, apărare, aeronautică | Număr  Număr |  |

***NOTĂ:***

*Valoarea țintă va fi asumată de beneficiar.*

*În situaţia în care proiectul nu realizează integral indicatorii asumaţi prin contract, finanţarea nerambursabilă acordată va fi redusă proporţional, cu excepţia cazurilor temeinic justificate.*

# **Contractarea proiectului**

Contractul de finanțare este un act de adeziune și stabilește cadrul juridic în care se desfășoară relația contractuală dintre MIPE, MEAT și beneficiar, regulile și termenele care trebuie respectate de părți, condițiile în care se acordă finanțarea din PNRR aferentă Investiției 4. Componenta 9, precum și modalitățile de punere în aplicare a prevederilor contractuale.

## **Procesul de contractare**

Contractarea unui proiect finanțat în cadrul Investiției 4 Componenta 9 din PNRR are trei etape principale:

* depunerea cererii de finanțare și a anexelor aferente de către beneficiari prin intermediul sistemului informatic PNRR;
* verificarea conformității documentelor transmise cu documentele care au fost notificate Comisiei Europene în vederea evaluării și selecției beneficiarului;
* depunerea documentelor precontractuale.

## **Cadrul legal al contractării proiectelor participanților direcți la PIIEC**

Cadrul legal de referință pentru înțelegerea Mecanismului de Redresare şi Reziliență și a Planului Național de Redresare și Reziliență privind Investiția 4 Componenta 9 cuprinde:

1. Reglementări comunitare:

* Regulamentul UE nr. 241/2021 al Parlamentului European și al Consiliului din 12 februarie 2021 de instituire a Mecanismului de Redresare şi Reziliență;
* Decizia de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);
* Articolul 107 alineatul (3) litera (b) din Tratatul privind funcționarea Uniunii Europene;
* Comunicarea Comisiei - 2021/C 528/02 - Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun;
* Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor

2. Legislație națională:

* Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020;
* Hotărârea Guvernului nr. 209/2022 pentru aprobarea Normelor metodologice de aplicare a prevederilor OUG nr. 124/2021;
* Ordonanţa de urgenţă a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate
* Hotărârea Guvernului nr. 856/2022 privind aprobarea Programului pentru acordarea de sprijin financiar din fonduri externe nerambursabile pentru proiectele care se finanțează din cadrul Componentei C9. Suport pentru sectorul privat, cercetare, dezvoltare și inovare, Investiția 4. Proiecte transfrontaliere și multinaționale - Procesoare cu consum redus de energie și cipuri semiconductoare, finanțate prin Mecanismul de redresare și reziliență;
* Ordonanţa de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare;
* Ordinul ministrului economiei nr. 99/01.02.2022 privind preselecția potențialilor participanți direcți și indirecți la proiectul important de interes comun european în microelectronică și tehnologia comunicației;
* Acordul de implementare nr........ privind implementarea Programului pentru acordarea de sprijin financiar din fonduri externe nerambursabile pentru proiectele care se finanţează din cadrul Componentei C9. Suport pentru sectorul privat, cercetare, dezvoltare şi inovare, Investiţia 4. Proiecte transfrontaliere şi multinaţionale - Procesoare cu consum redus de energie şi cipuri semiconductoare, finanţate prin Mecanismul de redresare şi rezilienţă, aprobat prin Hotărârea Guvernului nr. 856/2022;
* Ordinul comun MIPE/MEAT nr. .... privind aprobarea ajutoarelor de stat individuale asociate Programului pentru acordarea de sprijin financiar din fonduri externe nerambursabile pentru proiectele care se finanţează din cadrul Componentei C9. Suport pentru sectorul privat, cercetare, dezvoltare şi inovare, Investiţia 4. Proiecte transfrontaliere şi multinaţionale - Procesoare cu consum redus de energie şi cipuri semiconductoare, finanţate prin Mecanismul de redresare şi rezilienţă, aprobat prin Hotărârea Guvernului nr. 856/2022.

## **Depunerea și verificarea cererilor de finanțare și a anexelor**

Beneficiarii selectați de Comisia Europeană să facă parte din PIIEC vor completa formularul cererii de finanțare și anexele acesteia și le vor încărca în sistemul informatic PNRR (proiecte.pnrr.gov.ro), prin crearea unui cont.

Beneficiarii vor depune documentația în format electronic, asumată prin semnătură electronică de către reprezentantul legal. În situația în care documentația va fi depusă de o persoană împuternicită, documentația va fi însoțită de împuternicire notarială.

Cererea de finanțare conține o scurtă descriere a proiectului, a obiectivelor, indicatorilor, costului, calendarului și planul achizițiilor publice, precum și o prezentare a măsurilor luate de beneficiar pentru respectarea principiului *„ a nu prejudicia în mod semnificativ”* (DNSH) și a altor măsuri de protecție a mediului.

La depunere, cererea de finanțare trebuie însoțită de următoarele documente:

- Documentele de înregistrare ale întreprinderii: certificat de înregistrare fiscală, certificat constatator, documente care atestă proprietatea asupra terenului/ cladirilor unde se implementează investiția;

- Declarație de angajament pentru solicitant – Anexa 7 la Cererea de finanțare - Model A;

- Declarația de eligibilitate – Anexa 7 la Cererea de finanțare - Model B;

- Consimțământ privind prelucrarea datelor cu caracter personal – Anexa 7 la Cererea de finanțare - Model C;

- Declarație pe propria răspundere cu privire la respectarea regulii cumulului ajutoarelor de stat – Anexa7 la Cererea de finanțare - Model D;

- Declarație de angajament pentru colectarea datelor privind beneficiarul real al fondurilor – Anexa 7 la Cererea de finanțare - Model E.

Pe lângă documentele menționate mai sus, beneficiarii vor depune anexat cererii de finanțare și documentele în forma care a făcut obiectul notificării Comisiei Europene:

- Project Portfolio – Anexa 1 la cererea de finanțare;

- Funding Gap – Anexa 2 la cererea de finanțare;

- PRODCOM – Anexa 3 la cererea de finanțare;

- Project factsheet Direct Participant – Anexa 4 la cererea de finanțare;

- Letter of intend – Anexa 5 la cererea de finanțare.

Cererea de finanțare și documentele menționate mai sus constituie anexe ale contractului de finanțare, motiv pentru care reiterăm precizările făcute anterior cu privire la obligația beneficiarilor de a depune aceste documente asumate prin semnătură electronică de către reprezentantul legal sau de împuternicit, după caz.

În completarea cererii de finanțare, beneficiarii vor avea în vedere transpunerea corespunzătoare a datelor și informațiilor din documentația depusă în cadrul notificării Comisiei Europene, în baza cărora au fost evaluați și, ulterior selectați pentru a face parte din PIIEC, precum și eligibilitatea cheltuielilor și condițiile privind principiul *„a nu prejudicia în mod semnificativ”* mediul și privind evitarea confilctului de interese, menționate mai jos.

## **Eligibilitatea cheltuielilor**

Beneficiarul se va sigura de respectarea categoriilor de cheltuieli eligibile așa cum au fost exprimate în Anexa la Comunicarea Comisiei 2021/C 528/02 - *„Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun”.*

Totodată, beneficiarulse va asigura de respectarea condițiilor de eligibilitate cumulative pentru cheltuielile proiectului, respectiv:

1. sunt în conformitate cu prevederile Planului Național de Redresare și Reziliență, Componenta C9. Suport pentru sectorul privat, cercetare, dezvoltare și inovare, Investiția 4. Proiecte transfrontaliere și multinaționale – Procesoare cu consum redus de energie și cipuri semiconductoare;
2. au făcut obiectul notificării Comisiei Europene nr. SA.101192 (2023/N) și au fost aprobate prin Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor;
3. sunt proporționale/rezonabile și necesare pentru implementarea proiectului;
4. sunt identificabile și verificabile;
5. respectă prevederile legislaţiei Uniunii Europene şi naţionale aplicabile, inclusiv cu privire la plafoanele aferente fiecărui tip de cheltuială realizată prin proiect.

Beneficiarii vor avea în vedere că sunt eligibile cheltuielile realizate după data depunerii cererii în apelul de preselecție derulat de MEAT conform OME nr. 99/1.02.2022, respectiv începând cu data de 1 februarie 2022.

## **Principiul ”a nu prejudicia în mod semnificativ” - DNSH**

În conformitate cu Regulamentul (UE) nr. 241/2021, **principiul DNSH** trebuie interpretat în sensul articolului 17 din Regulamentul (UE) nr. 852/2020 privind taxonomia, care definește noțiunea de „prejudiciere în mod semnificativ” pentru cele șase obiective de mediu vizate:

1. Se consideră că o activitate prejudiciază în mod semnificativ atenuarea schimbărilor climatice în cazul în care activitatea respectivă generează emisii semnificative de gaze cu efect de seră (GES);

2. Se consideră că o activitate prejudiciază în mod semnificativ adaptarea la schimbările climatice în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor;

3. Se consideră că o activitate prejudiciază în mod semnificativ utilizarea durabilă și protejarea resurselor de apă și a celor marine în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine;

4. Se consideră că o activitate prejudiciază în mod semnificativ economia circulară, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului;

5. Se consideră că o activitate prejudiciază în mod semnificativ prevenirea și controlul poluării în cazul în care activitatea respectivă duce la o creștere semnificativă a emisiilor de poluanți în aer, apă sau sol;

6. Se consideră că o activitate economică prejudiciază în mod semnificativ protecția și refacerea biodiversității și a ecosistemelor în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Beneficiarii proiectelor selectate de Comisia Europeană pentru finanțare din PNRR se vor asigura de respectarea principiului DNSH și vor completa ***Declarația de angajament pentru solicitant – Anexa 7 la Cererea de finanțare – Model A***.

## **Evitarea conflictului de interese și a dublei finanțări**

În vederea **evitării conflictului de interese**, beneficiarul va prezenta declarația reprezentantului legal potrivit cărora:

* va lua toate măsurile necesare pentru prevenirea neregulilor grave (conflict de interese, fraudă, corupție), atât în faza de selecție, evaluare și contractare a proiectului propus spre finanțare din PNRR, cât și în perioada de implementare și de durabilitate a acestuia, în conformitate cu prevederile legale naționale și europene incidente;
* proiectul propus pentru finanțare din PNRR (în întregime sau parțial) nu face obiectul unei alte solicitări de sprijin financiar care să acopere aceleași costuri;
* proiectul propus spre finanțare (în întregime sau parțial) nu a mai beneficiat, în ultimii 5 ani, de sprijin financiar care să fi acoperit aceleași costuri.

Potrivit art. 9 din Regulamentul UE nr. 241/2021, reformele și proiectele de investiții pot beneficia de sprijin din partea altor programe și instrumente ale Uniunii, cu condiția ca acest sprijin să nu acopere aceleași costuri. Astfel, pentru a asigura respectarea **principiului evitării dublei finanțări**, beneficiarii vor prezenta declarații pe proprie răspundere că activitățile specifice ale proiectului nu mai fac obiectul unei alte finanțări europene și vor completa ***Declarația de angajament pentru solicitant – Anexa 7 la Cererea de finanțare – Model A.***

Nerespectarea principiilor menționate anterior atrage aplicarea de sancțiuni conform OUG nr. 70/2022. În acest context vor fi verificate și procedurile de achiziție publică derulate de beneficiari, după semnarea contractul de finanțare conform aceluiași act normativ.

În desfășurarea acțiunilor de verificare a procedurilor de achiziție publică, MEAT verifică ex-post procedurile de achiziție desfășurate de beneficiarii selectați pentru finanțare din PNRR.

În situația unei suspiciuni de neregulă constatată ca urmare a verificării procedurilor de achiziție publică, MEAT sesizează Curtea de Conturi a României în vederea stabilirii contravențiilor și aplicării sancțiunilor.

Ca urmare a verificărilor realizate, beneficiarii notifică MEAT asupra celor constatate, în situația în care se depistează nereguli privind aplicarea procedurilor de achiziție publică, iar MEAT pune în aplicare măsurile stabilite de Curtea de Conturi.

Beneficiarii își asumă prin ***Declarația de eligibilitate- Anexa 7 la Cererea de finanțare – Model B*** depusă odată cu documentația aferentă proiectului respectarea prevederilor și principiilor care guvernează achizițiile pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență. În temeiul art. 22 din regulamentul (UE) nr. 241/2021, MIPE și MEAT vor întreprinde verificări în vederea identificării și raportării beneficiarilor reali de fonduri din PNRR solicitând beneficiarilor să completeze ***Declarația de angajament pentru colectarea datelor privind beneficiarul real al fondurilor*** **– Anexa 7 la Cererea de finanțare - Model E** cu privire la beneficiarii reali, astfel cum sunt aceștia definiți la articolul 3 alineatul (6) din Directiva (UE) 2015/849 a Parlamentului European și a Consiliului.

## **Asigurarea vizibilității fondurilor din partea Uniunii Europene**

Beneficiarii sunt responsabili de îndeplinirea obligațiilor cu privire la măsurile legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: *„Proiect finanțat de Uniunea Europeană-NextGenerationEU”*, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link: https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf

Acceptarea finanțării conduce la acceptarea de către beneficiar, pentru toate materialele de informare și comunicare, a prevederilor Manualului de identitate vizuală a PNRR. Beneficiarii sunt responsabili pentru informarea publicului despre proiectul derulat cu finanțare din PNRR.

**Cheltuielile cu activitățile de informare și publicitate**, ce derivă exclusiv din Manualul de identitate vizuală privind operațiunile finanțate din Mecanismul de Rederesare și Reziliență definite în conformitate cu prevederile art. 34 din Regulamentul (UE) 2021/241 de instituire a Mecanismului de Rederesare și Reziliență, cu modificările și completările ulterioare, **sunt obligatorii și vor fi suportate de beneficiar**.

În stabilirea termenelor din calendarul proiectului, solicitanții vor avea în vedere respectarea termenului de finalizare a implementării proiectelor, respectiv 31 decembrie 2026.

### **6.4 Aprobarea proiectelor**

Proiectele participanților direcți selectați de Comisia Europeană să facă parte din PIIEC trec ulterior printr-un proces de contractare, în care se fac minime verificări privind capacitatea administrativă și eligibilitatea beneficiarului prevăzute de art. 7 din HG nr. 856/2022 la momentul depunerii cererii de finanțare cât și privind conformitatea documentației tehnico – financiare depuse cu cea notificată la Comisia Europeană, în baza căreia proiectele au fost selectate.

Documentele care dovedesc capacitatea administrativă și eligibilitatea beneficiarului sunt solicitate în vederea asigurării îndeplinirii condițiilor de eligibilitate prevăzute la art. 7 din HG nr. 856/2022 la momentul depunerii cererii de finanțare față de momentul preselecției realizate de MEAT.

Documentele privitoare la propunerea tehnică – financiară solicitate sunt documentele care au fost notificate Comisiei Europene conform cerințelor din Comunicarea Comisiei - Criterii pentru analiza compatibilităţii cu piaţa internă a ajutorului de stat destinat să promoveze realizarea unor proiecte importante de interes european comun (2021/C 528/02) în vederea selectării proiectului beneficiarului să facă parte din PIIEC, care vor fi verificate pentru conformitate.

Verificarea cererii de finanțare și a documentelor aferente va fi realizată de MIPE, în colaborare cu MEAT și se va desfășura într-o perioadă de timp de 30 de zile lucrătoare de la data depunerii cererii de finanțare, conform listei de verificare prevăzută în **Anexa nr. 3** la prezentul ghid.

Perioada de 30 de zile lucrătoare presupune faptul că documentele transmise de beneficiar sunt complete și detaliate, cu toate informațiile solicitate prin prezentul ghid. Această perioadă se poate extinde în funcție de necesitatea de clarificări. În acest caz, termenul prevăzut se va prelungi cu perioada cuprinsă între data solicitării de clarificări și data transmiterii răspunsului complet și corect de către beneficiar.

După finalizarea analizei, lista de verificare se încheie cu o concluzie, prin alegerea uneia dintre cele trei variante enunțate mai jos:

a) se propune semnarea contractului de finanțare, caz în care se va transmite beneficiarului o Notificare de acceptare la finanțare a proiectului;

b) în cazul în care proiectul nu îndeplinește criterii obligatorii pentru aprobarea spre finanțare, se va întocmi o Notificare de respingere a proiectului (**Anexa nr.** **4 la prezentul ghid**), care se transmite beneficiarului în format electronic și fax/curier.

c) dacă vreunul dintre criteriile prevăzute la art. 7 din HG nr. 856/2022 nu a fost îndeplinit în totalitate, dar există posibilitatea completării informațiilor necesare în vederea respectării acestuia, se va redacta o scrisoare de clarificări care se va transmite solicitantului.

Notificările și, dacă este cazul, solicitarea de clarificări/clarificările se transmit prin intermediul sistemului informatic PNRR (proiecte.pnrr.gov.ro). Comunicarea offline se va utiliza doar în cazul în care sistemul informatic nu funcționează.

După primirea răspunsului la clarificările solicitate, se reia procesul prin întocmirea listei de verificare care, de asemenea, se finalizează cu una din concluziile sus menționate.

Pentru analiza calendarului de contractare a proiectului, se consideră întrerupere perioada scursă între data elaborării adresei de întrerupere și data primirii de către MIPE/MEAT a răspunsului complet și corect de la beneficiar.

Semnarea contractelor de finanțare se va realiza în funcție de ordinea cronologică a aprobării listelor de verificare a proiectelor.

Beneficiarul poate să solicite MIPE/MEAT retragerea de la finanțare a unui proiect depus, pe tot parcursul perioadei cuprinse între data depunerii fișei de proiect și a documentelor aferente și data semnării contractului de finanțare.

MIPE/MEAT, luând la cunoștință solicitarea beneficiarului, va transmite acestuia o adresă de confirmare a retragerii de la finanțare a proiectului respectiv.

### **6.5 Depunerea contestațiilor**

Beneficiarii pot formula contestație împotriva Notificării de respingere a proiectului, care se depune la MIPE/MEAT în termen de 30 zile de la primirea notificării de respingere.

Contestația trebuie să cuprindă datele de identificare ale solicitantului contestatar, ale actului contestat, motivele de fapt și de drept pe care își întemeiază demersul și semnătura reprezentantului legal.

Soluționarea contestației constă în reperformarea verificărilor documentațiilor de către alte persoane desemnate de MIPE/MEAT, care nu au fost implicate în examinarea inițială a documentelor contractuale.

În cazul în care contestația va fi admisă, în termen de 5 zile lucrătoare solicitantul fi informat despre acest fapt, iar procesul de contractare se reia automat, respectându-se etapele și termenele prezentate în cele ce urmează.

În cazul în care contestația se respinge, decizia de soluționare a contestației cuprinzând motivele de fapt și de drept, va fi comunicată solicitantului, care va putea ataca Notificarea de respingere a proiectului la instanța judecătorească competentă, în condițiile Legii nr. 554/2004 a contenciosului administrativ. Hotărârea judecătorească definitivă este obligatorie pentru MIPE/MEAT.

### **6.6 Depunerea documentelor pentru contractare**

După aprobarea listei de verificare, MIPE transmite solicitantului o notificare prin care solicită pregătirea și transmiterea următoarelor documente precontractuale:

1) Certificat de atestare fiscală, în original, privind îndeplinirea obligațiilor de plată la bugetul general consolidat eliberat de organul fiscal competent, în termenul de valabilitate care să ateste că solicitantul nu se încadrează din punct de vedere al obligațiilor restante la bugetele publice în situația în care obligațiile de plată nete depășesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Națională de Administrare Fiscală, conform Legii nr. 207/ 2015 privind Codul de procedură fiscală, cu modificările și completările ulterioare (Atenție: În certificatul de atestare fiscală, privind îndeplinirea obligațiilor de plată la bugetul general consolidat, trebuie să fie completată inclusiv Secțiunea C. Informații privind verificarea eligibilității contribuabililor pentru accesarea fondurilor nerambursabile);

2) Certificate de atestare fiscală, în original, privind îndeplinirea obligațiilor de plată către bugetele locale eliberate de Direcția de taxe și impozite locale, în original, pentru sediul social şi toate punctele de lucru menționate în certificatul constatator, în termenul de valabilitate care să ateste că solicitantul nu se încadrează din punct de vedere al obligațiilor restante la bugetele publice în situația în care obligațiile de plată depășesc 1/6 din totalul obligațiilor datorate în ultimul semestru, în cazul certificatului de atestare fiscală emis de autoritățile publice locale, conform Legii 207/2015 privind Codul de procedură fiscală, cu modificările şi completările ulterioare;

3) Certificat de cazier fiscal al solicitantului, în original, eliberat de organul fiscal competent, conform OMFP nr. 2.696/2011 privind aprobarea modelului şi conținutului formularisticii necesare pentru solicitarea şi comunicarea datelor înscrise în cazierul fiscal, modul de organizare, gestionare și acces la informațiile din cazierul fiscal;

4) Certificat de cazier judiciar al reprezentantului legal al solicitantului (în original), conform Legii nr. 290/2004 privind cazierul judiciar, cu modificările şi completările ulterioare;

6) Anexă în care să se menționeze explicit documentele, secțiunile, respectiv informațiile din proiect care sunt confidențiale în conformitate cu prevederile contractului de finanțare;

7) Confirmarea băncii/Trezoreriei privind deschiderea contului pentru gestiunea fondurilor referitoare la proiect;

8) Lista semnăturilor autorizate pentru efectuarea tranzacțiilor bancare din fonduri aferente proiectului.

Documentele se transmit prin intermediul sistemului informatic PNRR, asumate prin semnătură electronică de reprezentantul legal sau împuternicit, după caz și trebuie să fie valabile la data verificării acestora în vederea întocmirii contractului de finanțare.

Pe baza documentelor primite, MIPE, în colaborare cu MEAT va completa *Lista de verificare a documentelor solicitate în vederea elaborării contractului de finanțare* (**Anexa nr.** **3 la prezentul ghid**) și va întocmi contractul de finanțare (**Anexa nr. 2**), care va fi avizat intern de structurile MIPE și MEAT de controlul financiar preventiv propriu și controlul financiar preventiv delegat.

### **6.7 Semnarea contractului de finanțare**

După obținerea avizelor la nivelul MIPE și MEAT, beneficiarul primește contractul de finanțare în 3 (trei) exemplare. După semnarea de către reprezentantul legal al benficiarului, contractul de finanțare va fi returnat MEAT și, ulterior, MIPE în vederea semnării.

După semnarea contractului de finanțare și după publicarea de către MIPE/MEAT pe site-ul propriu a unui anunț cu privire la acesta, beneficiarul va publica la rândul său un comunicat de presă.

**6.8 Implementarea contractelor de finanțare; Sustenabilitatea proiectului**

Perioada de implementare a proiectului se referă la perioada în care se vor considera ca fiind eligibile cheltuielile aferente activităților eligibile cuprinse în proiectele PIIEC după momentul semnării contractului de finanțare.

Perioada de implementare a proiectului curge de la data semnării contractului de finanțare și până la data de 31.12.2026.

Perioada de sustenabilitate a proiectului reprezintă perioada de timp, ulterioară perioadei de implementare a proiectului, în care investițiile realizate prin proiect își vor produce efectele și rezultatele scontate.

Perioada de sustenabilitate a proiectului este de maxim 10 ani, calculată începând cu primul an de producție în masă/comercializare, așa cum a fost asumat de patricipantul direct la PIIEC în cadrul proiectului selectat de către Comisia Europeană pentru finanțare.

MEAT, în calitate de agenție de implementare, este responsabil cu monitorizarea tehnico – economică a proiectelor în perioada de implementare și în perioada de sustenabilitate a proiectelor.

**6.8.1 Monitorizarea tehnică**

Beneficiarul are obligația de raportare a progresului proiectului în perioada de implementare și va transmite date și rapoarte de progres către Ministerul Economiei, Antreprenoriatului și Turismului după cum urmează:

1. odată cu cererile de transfer, care să conțină execuția activităților proiectului realizată în perioada de raportare, gradul de realizare a proiectului din punct de vedere al activităților proiectului;

2. anual, până la data de 15 martie a anului următor anului pentru care se face raportarea, care să conțină execuția activităților proiectului, activitățile de diseminare, conformarea cu principiul DNSH „ a nu prejudicia semnificativ” precum și alte activități complementare cu inițiativele Uniunii Europene, respectiv Key Digital Technologies Joint Undertaking KDT-JU sau programul Horizon Europe;

3. ori de câte ori este necesar, în baza solicitării MIPE/MEAT.

În perioada de sustenabilitate a proiectului, beneficiarul are obligația de a transmite MEAT raportul de sustenabilitate anual, până la data de 15 martie a anului următor anului pentru care se face raportarea, care să conțină execuția activităților proiectului, activitățile de diseminare, conformarea cu principiul DNSH „a nu prejudicia semnificativ” precum și alte activități complementare cu inițiativele Uniunii Europene, respectiv Key Digital Technologies Joint Undertaking KDT-JU sau programul Horizon Europe, realizate în perioada de sustenabilitate.

**6.8.2 Monitorizarea financiară**

În perioada de implementare a proiectului, beneficiarul va transmite MEAT spre verificare și validare cereri de transfer în conformitate cu graficul cererilor de transfer aferent contractului de finanțare, în care va include sumele reprezentând cheltuielile eligibile necesar a fi plătite pentru finanțarea activităților proiectului, cu excepția cazului în care plățile au fost efectuate înainte de semnarea Contractului de finanțare, dar nu mai devreme de 1 februarie 2020, pentru care se întocmesc cereri de transfer distincte.

Mecanismul cererilor de transfer se va realiza conform legislației în vigoare aferentă fondurilor europene alocate României prin Mecanismul de redresare și reziliență.

Pentru achizițiile care urmează a fi derulate în cadrul proiectului, beneficiarii vor respecta prevederile ÎNDRUMARULUI METODOLOGIC pentru beneficiarii privați aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență: <https://mfe.gov.ro/pnrr-a-fost-actualizat-indrumarul-metodologic-pentru-beneficiarii-privati-aplicabil-in-derularea-procedurilor-de-achizitie>.

În temeiul art. 22 din regulamentul (UE) nr. 241/2021, MIPE și MEAT colectează și asigură, cu respectarea legii, accesul la următoarele categorii standardizate de date în scopul auditului și controlului și pentru a furniza informații comparabile privind utilizarea fondurilor în legătură cu măsurile de punere în aplicare a reformelor și a investițiilor în cadrul PNRR:

i. numele destinatarului final al fondurilor;

ii. numele contractantului și al subcontractantului, în cazul în care destinatarul final al fondurilor este o autoritate contractantă în conformitate cu dreptul Uniunii sau cu dreptul intern privind achizițiile publice;

iii. prenumele, numele și data nașterii beneficiarului real (beneficiarilor reali) al (ai) destinatarului fondurilor sau al contractantului, astfel cum este definit la art. 3 alin. (6) din Directiva (UE) 2015/849 a Parlamentului European și a Consiliului privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei, cu respectarea normelor GDPR.

În acest sens, după semnarea contractului de finanțare, beneficiarii de finanțare din PNRR, aferentă proiectelor PIIEC, vor colecta și furniza MEAT date și informații privind beneficiarii reali ai destinatarilor finali ai fondurilor pentru contractori. Totodată, beneficiarii au obligația de a informa MEAT de fiecare dată când are loc o modificare a informațiilor privind beneficiarul real, pe toată durata angajamentelor legal încheiate în cadrul PNRR. Toate aceste verificări se vor realiza după semnarea contractului de finanțare de către structurile de specialitate din cadrul MEAT, conform procedurilor operaționale/instrucțiunilor aprobate.

În conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor vor fi prelucrate în procesul de încărcare a informațiilor în platforma informatică <https://proiecte.pnrr.gov.ro>.

NOTĂ: Cererea de transfer va fi însoțită de raportul/rapoartele de progres care reflectă activitățile realizate în cadrul proiectului corespondente cheltuielilor solicitate.

**6.8.3 Transferul sumelor**

Transferul sumelor solicitate în cadrul cererilor de transfer, care au fost autorizate la plată de către MEAT, se va realiza de către MIPE conform legislației în vigoare aferentă fondurilor europene alocate României prin Mecanismul de redresare și reziliență.

## **7. Finalizarea unui contract de finanțare**

Finalizarea unui contract de finanțare se realizează în baza prevederilor contractuale.

La finalizarea unui contract de finanțare, beneficiarul va depune la MEAT un raport final, care va cuprinde următoarele informații:

- Valoarea finală a cheltuielilor certificate în euro și lei;

- Calendarul activităților realizate în cadrul proiectului;

- Indicatorii realizați ai proiectului;

- Detalierea efectivă a cheltuielilor;

- Planul de cheltuieli efective, cu defalcările sumelor pe ani și pe sursele de finanțare;

- Obligațiile contractuale ale beneficiarului specifice proiectului, care au încă valabilitate după expirarea datei de valabilitate a contractului de finanțare.

Structura prezentării informațiilor trebuie să păstreze structura secțiunilor corespunzătoare din contractul de finanțare cu toate modificările aduse prin actele adiționale.

Ulterior primirii raportului final, în termen de 30 zile MEAT va completa Nota de finalizare a contractului de finanțare pe modelul prezentat în **Anexa nr.** **6**.

# **Lista anexe**

Anexa 1 – Model Cerere de finanțare și anexele acesteia

Anexa 2 – Model contract de finanțare și anexele acestuia

Anexa 3 - Lista de verificare a cererii de finanțare și a anexelor acesteia

Anexa 4 - Notă de respingere a proiectului;

Anexa 5 - Lista de verificare a documentelor solicitate în vederea elaborării contractului de finanțare;

Anexa 6 - Nota de finalizare a contractului de finanțare